Ο Αλταζώρ ή Υψιέραξ του Βισέντε Ουιδόβρο είναι ένα έπος αντι-ηρωικό και ταυτόχρονα ηρωικo-κωμικό, με την έννοια της παρωδίας.

Χαροπαλεύει ο τελευταίος ποιητής / Τα σήμαντρα χτυπάνε των ηπείρων / Και ξεψυχά η σελήνη κουβαλώντας τη νύχτα της / Κι ο ήλιος βγάζει την ημέρα από την τσέπη του / Το νέο πανηγυρικό τοπίο ανοίγει μάτια / Κι από τη γη διαβαίνει προς τους αστερισμούς / Της ποίησης η κηδεία / … / Πρέπει να αναστήσουμε τις γλώσσες / Με γέλια ηχηρά / Με βαγόνια τα χάχανα / Με βραχυκυκλωμένες προτάσεις / Και με κατακλυσμούς μέσ’ στη γραμματική.